
	Tisztelt Képviselő-testület!


Az Országgyűlés a Magyarország 2025. évi központi költségvetéséről szóló 2024. évi XC. törvénnyel döntött a helyi önkormányzatokat megillető támogatásokról is. 

A minimálbér és a garantált bérminimum megállapításáról szóló 394/2024. (XII.12.) kormányrendelet alapján, valamint a pedagógusok illetményével kapcsolatos jogszabályok megjelenése miatt a költségvetési törvény 2. melléklete szerinti egyes támogatások fajlagos összegei megemelésre kerültek, alapvetően így került meghatározásra az önkormányzatunkat a 2025. évben megillető állami támogatás eredeti előirányzata.

A hatályos jogi szabályozásnak megfelelően a helyi önkormányzat képviselő-testülete elé a polgármesternek 2025. február 15-éig kell benyújtania az önkormányzat költségvetés tervezetét.

A rendelettervezet előkészítésekor figyelemmel voltunk a működésünket befolyásoló jogszabályokra, illetve azok változásaira, így többek között:
-	az államháztartásról szóló 2011. évi CXCV. törvény (a továbbiakban: Áht.);
-	a közszolgálati tisztviselőkről szóló 2011. évi CXCIX. törvény;(a továbbiakban: Kttv.)
-	a nemzetiségek jogairól szóló 2011. évi CLXXIX. törvény; (a továbbiakban: Njt.)
-	Magyarország gazdasági stabilitásáról szóló 2011. évi CXCIV. törvény (a továbbiakban: Gst.)
előírásaira.

A rendelettervezet előkészítéséről a jegyző gondoskodott, az Áht. 29/A. §-a szerinti tervszámoknak megfelelően. A tervszámok meghatározásakor hitel felvételével nem számoltunk, a költségvetés tervezete ezzel összhangban került összeállításra. A tervezéskor figyelemmel voltunk a vonatkozó központi jogszabályok mellett a helyi önkormányzati rendeletekben meghatározott előírásokra is.
[bookmark: _GoBack]
Az önkormányzatok központi finanszírozása a 2025. évben is az önkormányzati feladatellátáshoz igazodó, feladattípusú támogatási rendszerben történik. A helyi önkormányzatok számára kötelező feladatot továbbra is törvény írhat elő, az önkormányzatok eltérő adottságait (gazdasági teljesítőképesség, lakosságszám, a közigazgatási terület mérete) is figyelembe véve. Az Mötv. 13.§ (1) szerint a helyi közügyek, illetve a helyben biztosítható közfeladatok köre szűkült, a védőnői feladatellátás, valamint az orvosi ügyeleti ellátás állami feladatellátásba került. 

Az idei év költségvetésének tervezésekor a kötelező feladataink ellátására szolgáló normatív támogatásként 23 658 529 Ft összegű központi költségvetési forrással számolhatunk az előző évi 21 755 972 Ft Ft-tal szemben, mely az előző évhez képest 1 902 557 Ft-tal több forrást jelent. A szolidaritási hozzájárulási kötelezettségünket az előző évi összeggel - 5 954 799 Ft-tal – szerepeltettük.

A költségvetési javaslat a költségvetési egyensúlyt a központi költségvetésből (a kötelező és az önként vállalt feladatainkra) rendelkezésre álló 133 490 003 Ft forrás felhasználása mellett a 29 029 186 Ft nagyságrendű előző évi maradvány igénybevételével, továbbá 58 426 000 Ft összegű saját bevétellel teremti meg. A saját bevételek tervezett nagyságrendje a teljesülés oldaláról bizonytalanságot hordoz, ez kockázati tényező. 

Az önkormányzat 2025. évi költségvetésének végrehajtásánál továbbra is fő szempont további megtakarítást eredményező megoldások keresése, a kötelező feladatellátás sérelme nélkül a fogyasztások mérséklésének, visszafogásának átgondolása. Amennyiben a saját bevételek tervezett alakulása alul-teljesítést mutat, szükségszerűvé válhat a költségvetés módosítása.


A megfogalmazott költségvetési alapelvek a következők:

1.	Takarékos, átlátható és biztonságos működtetés.
2.	A kötelezően ellátandó feladatok biztosítása.
3.	A szociálisan rászorultak támogatása.
4.	A folyamatban lévő beruházások megvalósítása, 
5.	Tudatos községgazdálkodás és fejlesztés.
6.	Pályázatok figyelése, kapcsolódás az aktuális pályázatokhoz, a pályázatok önrészének megteremtése.



A 2025. évi Költségvetési törvényben meghatározott források, jogszabályi keretek

A 2025. évi központi költségvetéséről szóló 2024. évi XC. törvény 2. mellékletének megfelelően Önkormányzatunk számára leigényelhető állami támogatások: 

-	A helyi önkormányzatok működésének általános támogatása jogcím magában foglalja a településüzemeltetéssel kapcsolatos támogatásokat (zöldterület gazdálkodás támogatása, közvilágítás támogatása, köztemető támogatása, közutakkal kapcsolatos feladatok támogatása) az egyéb önkormányzati feladatok támogatását, a lakott külterülettel kapcsolatos feladatok támogatását, a polgármesteri illetményhez és költségtérítéshez nyújtott támogatást, valamint a közvilágításra juttatott kiegészítő támogatást.

-	Az egyes szociális és gyermekjóléti feladatok támogatása jogcímen kerül finanszírozásra a szociális étkeztetés, valamint a falugondnoki vagy tanyagondnoki szolgáltatás.

- A gyermekétkeztetési feladatainak támogatása jogcímen kerül finanszírozásra a szünidei étkeztetés támogatása.

-	Önkormányzatok kulturális feladatainak támogatása a települési önkormányzat lakosságszámának alapján illeti meg az önkormányzatunkat.

A jogszabályi háttér

a.)	Az iparűzési adó mértéke az idei évben sem változik, a helyi szabályozás szerint továbbra is 2 % adómérték kerül alkalmazásra, emellett működik a kisvállalkozásokat érintő sávos módszer, mely szerint amennyiben az adózó bevétele az adott bevételi sávot nem lép át, május 31-ig kell előleget fizetni a 2025. évre. Ugyanakkor központi szabályozás alapján az iparűzési adó átalakul, egy központi területfejlesztési alapba kerül a 2024. évhez viszonyított adótöbblet. A Versenyképes Járások program keretében lehet pályázni ebből a forrásból.

b.) 2025. január 1-től változott a minimálbér és a garantált bérminimum. A minimálbér a korábbi bruttó 266 800 Ft-ról 290 800 Ft-ra nőtt, a garantált bérminimum pedig 326 000 Ft-ról 348 800 Ft-ra változott. 

A szociális hozzájárulási adó mértéke nem változott, ez évben is 13%.

c.)	2025-ben változatlan mértékű a közalkalmazotti illetményalap, továbbá a köztisztviselői illetményalap is: 38.650 Ft maradt a törvény szerint. A jogalkotó ez évben is lehetőséget biztosít a központi költségvetésről szóló Törvényben, hogy a Képviselő-testület magasabb összeget állapíthasson meg a polgármesteri hivatal, közös önkormányzati hivatal közszolgálati tisztviselői részére. Képviselő-testületünk is egyetértett azzal, hogy a KÖH-nél alkalmazott illetményalap a 2025. évre vonatkozóan - az előző évi mértékkel azonos összegben - 50.000 Ft-ban kerüljön meghatározásra.. 

d.)	A Magyarország helyi önkormányzatairól szóló 2011. évi CLXXXIX. törvény módosítása következtében a polgármesteri díjazás mértéke változott, a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset alapján jár a juttatás, melynek finanszírozásához a 30 000 fő alatti népességszámú települések esetén biztosít a központi költségvetés fedezet, így önkormányzatunk ez évben is kedvezményezett. A forrás polgármesteri illetmény és költségtérítés, valamint az ezekhez kapcsolódó szociális hozzájárulási adó kifizetésére használható fel.

e.)	A cafetéria juttatás tekintetében a 2025. évre a hatályos jogszabály szerint béren kívüli juttatásként adható maximális összeg kibővült az aktív élet jogcímmel. E juttatást az előző évi szinten tartalmazza a költségvetési javaslat.

f.)	A közbeszerzési értékhatárok az előző évhez képest módosultak, a nemzeti rezsim szerint lefolytatandó eljárások esetén nettó 20 millió Ft-ra emelkedett az értékhatár az árubeszerzés és a szolgáltatás beszerzés vonatkozásában, az építési beruházások esetén 60 millió Ft az irányadó.

Az önkormányzatok központi finanszírozása az elmúlt évek gyakorlatának megfelelően a 2025. évben is az önkormányzati feladatellátáshoz igazodó, feladattípusú támogatási rendszerben történik. Az önkormányzatok kötelező feladatainak forrása továbbra is a törvényi előírások alapján, az önkormányzatok eltérő adottságait is figyelembe véve kerül meghatározásra.

Alsónyék Község Önkormányzatának költségvetési előirányzatai

Alsónyék Község Önkormányzatának költségvetés tervezete szerinti feladatok megvalósítása beépítésre kerül a 2025-2029. évre elfogadandó Gazdasági Programba.

A törvényi előírásoknak megfelelően a kötelező feladatokat prioritásként kezeli a költségvetési javaslat, és a pénzügyi ehetőségek függvényében az önként vállalt feladatokból is részt kívánunk vállalni.

Az összeállított költségvetés egyensúlyban van,

		Bevételek főösszege 220 945 189 Ft, 431 404 568
		Kiadások főösszege 220 945 189 Ft.

A költségvetés fő összege az előző évhez közel felére csökkent.

Az Önkormányzat kötelező és önként vállalt feladatai

Alsónyék Község Önkormányzata 2025. évi költségvetésének tervezetében szereplő bevételek és kiadások a törvényi előírásnak megfelelően az államháztartás számviteléről szóló 4/2013. (I.11.) kormányrendelet 15. mellékletében meghatározott rovatrend szerint kerültek megtervezésre, melynek összevont mérlegét a rendelettervezet 1. sz. melléklete tartalmazza. A feladatok megosztását kötelező feladatokra, önként vállalt feladatokra, valamint államigazgatási feladatokra az 1.2, 1.3, valamint az 1.4 mellékletek szemléltetik.








Az Önkormányzat költségvetésének előirányzata

BEVÉTELEK:
A költségvetési rendeletben szereplő bevételi jogcímek részletezése:

                                                                       2024.év (Ft)	2025.év (Ft)       Eltérés (Ft)
	Működési célú támogatások államháztartáson belülről
	   24 313 250
	   29 613 328
	     5 300 078

	Felhalmozási célú támogatások államháztartáson belülről
	 149 999 992
	103 876 675
	-46 123 317

	Közhatalmi bevételek
	41 800 000
	52 800 000
	11 000 000

	Működési bevételek
	  4 134 000
	5 626 000
	     1 492 000

	Működési célú átvett pénzeszköz
	-
	-
	-

	Felhalmozási célú átvett pénzeszköz
	-
	-
	-

	Költségvetési bevételek összesen:
	220 247 242
	191 916 003
	 -28 331 239

	 Költségvetési maradvány igénybevétele
	211 157 326
	29 029 186
	-182 128 140

	Finanszírozási bevételek összesen:
	     211 157 326
	29 029 186
	-182 128 140

	BEVÉTELEK ÖSSZESEN:
	431 404 568
	220 945 189
	-210 459 379




A 2025. évi központi költségvetéséről szóló 2024. évi XC. törvény 2 mellékletének megfelelően igényelhető állami támogatások figyelembevételével megterveztük Alsónyék Község Önkormányzatának költségvetését az alábbiak szerint:

A központi költségvetésből származó állami támogatások igénylésének rendszere nem változott: a tárgyévet megelőző év novemberében történik a normatíva felmérés, ezt követően a tárgyévben két alkalommal van lehetőség (májusban és októberben) a mutatószámok módosítására a tényleges létszámok alapján. Az Önkormányzat működési támogatása előirányzat sorban megjelenő 23 658 529 Ft a kötelező feladatok ellátásához nyújtott állami támogatás összege.

Az állami támogatások összetételét részletesen a 11. sz. melléklet tartalmazza. 

A települési önkormányzatok működésének általános támogatása (Településüzemeltetés - zöldterület-gazdálkodás támogatása, közvilágítás támogatása, köztemető támogatása, közutak támogatása, egyéb önkormányzati feladatok támogatása, lakott külterülettel kapcsolatos feladatok támogatása, polgármesteri illetményhez és költségtérítéshez nyújtott támogatás, közvilágítás kiegészítő támogatása) jogcímen 14 380 414 Ft, szociális feladatellátásra (szociális étkeztetés, falugondnoki szolgáltatás) 6 786 100 Ft, gyermekétkeztetési feladataink támogatása (szünidei étkeztetés támogatása) 222 015 Ft, kulturális feladataink támogatása 2 270 000 Ft eredeti előirányzattal számolhatunk.

Az egyéb működési célú támogatások államháztartáson belülről előirányzat 5 954 799 Ft összegű, mely a folyamatban lévő közfoglalkoztatással összefüggő, 2 258 875 Ft összegű támogatást, valamint a polgármesteri illetmény finanszírozásához biztosított 3 695 924 Ft (9 havi) előirányzatot tartalmazza. 

A közhatalmi bevételek előirányzata az adóbevételeket jelenti, az előző évi eredeti előirányzathoz képest magasabb összeggel tervezünk. Ennek megfelelően az építményadót 200 000 Ft-tal, a magánszemélyek kommunális adóját 2 500 000 Ft-tal, az iparűzési adót 50 000 000 Ft-tal szerepeltettük a tervezetben, egyéb közhatalmi bevételként (adók, díjak) a 100 000 Ft forrással számolunk a 2025. évben. 

Közhatalmi bevételként összesen 52 800 000 Ft bevétel realizálódásával tervezünk a feladatink finanszírozásánál. 

A működési bevételek előirányzata 5 626 000 Ft. Itt került betervezésre 3 000 000 Ft-tal az önkormányzat tulajdonában lévő ingatlanok és egyéb vagyontárgyak bérbeadásának, használatának díja. Ellátási díjbevételként 900 000 Ft-tal, közvetített szolgáltatások értékeként 20 000 Ft-tal, kapcsolódó ÁFA bevételként 706 000 Ft-tal terveztünk. A szolgáltatási díjak előirányzatát 1 000 000 Ft összeggel javasoljuk elfogadni. 

Ezekből a tételekből áll össze a Költségvetési bevétel előirányzata, melynek összege 191 916 003 Ft. 

Finanszírozási bevételként az előző évi pénzmaradvány szerepel a költségvetési javaslatban, melynek összege 29 029 186 Ft. 

Alsónyék Község Önkormányzatának bevételi fő összege 220 945 189 Ft.


KIADÁSOK

A költségvetési rendeletben szereplő kiadási jogcímek részletezése:
                                                             2024. év (Ft)         2025. év (Ft)         Eltérés (Ft)
	Személyi juttatások
	22 949 200
	27 500 000
	        4 550 800

	Munkaadókat terhelő járulékok és szociális hozzájárulási adó
	3 036 080
	2 955 000
	-81 080

	Dologi kiadások
	90 231 906
	34 690 861
	-55 541 045

	Ellátottak pénzbeli juttatásai
	2 760 000
	2 760 000
	0

	Egyéb működési célú kiadások
	28 140 712
	27 528 092
	          -612 620

	· Ebből tartalék
	10 406 413
	500 000
	-9 906 413

	Beruházások
	225 995 327
	    124 715 931
	   -101 279 396   

	Felújítások
	0
	0
	0

	Egyéb felhalmozási kiadások
	57 439 134
	0
	-57 439 134

	Költségvetési kiadások összesen:
	430 552 359
	220 149 884
	-210 402 475

	Finanszírozási kiadások belföldre összesen:
	           852 209
	          795 305
	            -56 904              

	KIADÁSOK ÖSSZESEN:
	431 404 568
	220 945 189
	-210 459 379



A 2025. évi költségvetési kiadások tervezett előirányzata 220 149 884 Ft, finanszírozási kiadások előirányzata 795 305 Ft, a kiadási fő összeg 220 945 189 Ft.

A személyi juttatások eredeti előirányzata 27 500 000 Ft.
A személyi juttatások keretében terveztük meg a rendszeres (munkabérek) és nem rendszeres egyéb kifizetéseket (cafetéria juttatás és bankszámlavezetési díj).  2025. január 1-től változott a minimálbér és a garantált bérminimum, a tervezet összeállításánál az emelt összegeket vettük figyelembe. 
A cafetéria juttatás az előző évi összegnek megfelelően, nettó 100 000 Ft összeggel, illetve az időarányos foglalkoztatás estén arányos összeggel került be a javaslatba.

Az Önkormányzat alkalmazásában állók létszáma jelenleg 4 fő, a közfoglalkoztatottak létszáma 5 fő.
Törvény szerinti illetmények, munkabérek kifizetésére, bankszámlavezetési díj biztosítására, cafetéria juttatásra, magáncélú telefon díjára, valamint reprezentációs kiadásokra vettünk számításba előirányzatot.  Egyéb külső személyi juttatások kifizetésével tervszinten nem számolunk.


A munkaadót terhelő járulékok és szociális hozzájárulási adó tervezett előirányzata         2 955 000 Ft.   

A 2025. évben a munkaadót terhelő szociális hozzájárulási adó mértéke 13 %, az előző évhez képest nem változott, ennek megfelelően került betervezésre. 

A dologi kiadások előirányzata 34 690 861 Ft.
A dologi kiadások tervezésénél is a takarékosság elvét érvényesítve terveztünk. A 2025. évi állandó kiadások teljesítését vettük alapul, elhagytuk az eseti kifizetéseket és számba vettük a várható 2025. évi rendkívüli kiadásokat.
Üzemeltetési anyagok beszerzésére 4 704 000 Ft-ot, informatikai és kommunikációs szolgáltatások igénybevételére 800 000 Ft-ot, közüzemi díjakra (áram, gáz, vízdíj) 5 880 000 Ft-ot, vásárolt élelmezésre 2 610 000 Ft-ot terveztünk. Bérleti díjra 3 220 000 Ft-ot, karbantartási, kisjavítási szolgáltatások kiadásaira 600 000 Ft-ot, egyéb (közvetített szolgáltatások, szakmai és egyéb) szolgáltatások fedezetére 7 084 000 Ft-ot vettünk számításba. Biztosítási díjra 1 000 000 Ft, reklám- és propagandakiadásokra 200 000 Ft, útiköltségre 15 000 Ft szerepel a költségvetésben. ÁFA fizetési kötelezettségként jelentős összeg, 266 000 Ft előirányzattal tervezünk. Az egyéb dologi kiadások finanszírozására mintegy 1,5 millió Ft került számbavételre.

Az ellátottak pénzbeli juttatásai előirányzat 2 760 000 Ft.
A 2025. évi ellátottak pénzbeli juttatásait az előző évivel azonos összeggel terveztük. A köztemetés kiadásaira 220 000 Ft-ot, gyógyszerkiadások támogatására 100 000 Ft-ot, rendkívüli települési támogatásra 150 000 Ft-ot, temetési támogatásként 150 000 Ft-ot tartalmaz a javaslat. Az Önkormányzat által saját hatáskörben (nem szociális és gyermekvédelmi előírások alapján) adott más ellátások (újszülöttek támogatása, étkezési térítési díj támogatása, iskolakezdési támogatás, első lakáshoz jutók támogatása) kiadásaira 2 140 000 Ft-ot kalkuláltunk.

Az egyéb működési célú kiadások előirányzata 27 528 092 Ft.
Az egyéb működési célú kiadásaink között jelenik meg a társulásoknak és KÖH-nek átadandó hozzájárulások 19 376 501 F fedezete, valamint a Bursa ösztöndíj 575 000 Ft összege. A civil, vagy más nonprofit szervezetnek nyújtott egyéb működési célú támogatásokkal összefüggő kiadás 1 761 350 Ft összeggel. Itt jelenik meg a szolidaritási hozzájárulás 5 315 241 (A támogatásértékű működési célú kiadások ÁH-n belülre, a működési célú pénzeszközátadás ÁH-n kívülre, valamint a működési célú kiadások ÁH-n belülre kiadások tartalmát a 11. melléklet szemlélteti.) 
Munkaszervezeti hozzájárulásként a KÖH felé az előző évekhez képest jelentősen több- 11 269 029 Ft - összeget kell fizetnünk az elfogadott Társulási Megállapodásban rögzítetteknek megfelelően. A személyi juttatások a munkavégzés arányában kerültek szétosztásra a társult önkormányzatok között, a dologi kiadásokból lakosságszám arányosan 9 millió Ft teherviselés történik. A KÖH 2025. évi eredeti előirányzata a tavalyi szinten szerepel, a finanszírozás csak március hónapban követi le a 2025. január 1-jétől bekövetkezett szervezeti srtuktúra változásából adódó többletet, akkor lesz lehetőség a hozzájárulásunk csökkentésére. Az ESZGY társulás felé 225 546 Ft, a Mikrotérségi Óvoda és Bölcsőde Intézmény-fenntartó Társulás felé 955 750 Ft a népességarányosan önkormányzatunkra jutó munkaszervezeti hozzájárulás mértéke. Az egészségügyi és szociális feladatok (családsegítés, házi segítségnyújtás) társulásban történő ellátására az igénybevétel alapján 2 652 006 Ft-ot kell önkormányzatunknak biztosítani. Az óvoda és bölcsőde fenntartására 3 302 184 Ft, fejlesztési célra átadandó összegként 1 millió Ft terhel bennünket. 
A Tartalékok előirányzata mindössze 500 000 Ft. Céltartalékot nem tervezünk.
A felhalmozási költségvetés kiadások előirányzata: 124 715 931 Ft. 
A „VP6-7.2.1.1-21 Külterületi helyi közutak fejlesztése” pályázatunkkal összefüggő kiadásokra 123 204 931 Ft, térfigyelő kamera elhelyezése 1 000 000 Ft, napelemes oszloplámpatestek felszerelésére 511 000 Ft előirányzatot tartalmaz a költségvetési javaslat.
A beruházási kiadásokat a rendelet-tervezet 6. melléklete tartalmazza.
Felújítással nem számol a költségvetési javaslat.
A költségvetési kiadások 2025. évi eredeti előirányzata az előzőekben részletezettek szerinti összegekkel 220 149 884 Ft.
A finanszírozási kiadás előirányzata 795 305 Ft, mely a MÁK által 2024. decemberében a bérfizetéssel összefüggően megelőlegezett támogatás visszafizetését jelenti.

Az Áht. 24. § (4) bekezdése a) – d) pontjai által előírt  mérlegek, kimutatások tartalmazzák

1. az önkormányzat költségvetési mérlegét közgazdasági tagolásban (összes bevételét, kiadást), 
2. előirányzat felhasználási tervét, 
3.	 a többéves kihatással járó döntések számszerűsítését évenkénti bontásban és összesítve, 
4. a közvetett támogatásokat (pl: adóelengedéseket, adókedvezményeket) tartalmazó kimutatást. 
5.	 az Áht. 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.
6.a tájékoztató mérlegeket, kimutatásokat.

Kérem, hogy az előzőekben részletezettek szerint összeállított költségvetési rendelet-tervezetet tárgyalja meg.




Tisztelt Képviselő-testület!


A jogalkotásról szóló 2010. évi CXXX. törvény (Jat.) 17. §-a alapján a költségvetési rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

A költségvetési rendelettervezet előzetes hatásvizsgálatának megállapításai a következők: 

Társadalmi, gazdasági, hatások

A költségvetési rendeletben foglaltak végrehajtása elősegíti az önkormányzat Gazdasági Programjában és költségvetési koncepciójában a szociális rendszer fejlesztésére vonatkozó célok megvalósítását, a foglalkoztatás növelését.
A rendeletben foglaltak végrehajtásának gazdasági, költségvetési hatását az előterjesztés részletesen tartalmazza.



Környezeti és egészségügyi következmények

A költségvetési rendeletben foglaltak végrehajtása elősegíti a Gazdasági Programban meghatározott Környezetvédelmi Program megvalósulását.

A költségvetési rendeletben foglaltak végrehajtásának egészségügyi követelményei nincsenek.

Adminisztratív terheket befolyásoló hatások

A költségvetési rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelent a költségvetési szervek számára. 

A jogszabályok megalkotásának szükségessége, a jogalkotás elmaradásának várható következményei

A költségvetési rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.
A jogszabály alkalmazásához szükséges személyi, szervezeti, tárgyi és pénzügyi feltételek
 
A költségvetési rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.  

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait. 





























